[{"text_idx": "#000004", "text": "Ystadegau, tebygolrwydd a thrin data"}, {"text_idx": "#000008", "text": "Mi fydd S4C yn torri tir newydd ddiwedd Mai wrth i\u2019r comig rhyngweithiol Cymraeg cyntaf erioed gael ei lansio sef Madron /"}, {"text_idx": "#000009", "text": "Fe fydd yr antur rhyngweithiol i bobl ifanc yn ymddangos am y tro cyntaf ar y sgrin wrth i animeiddiad arloesol gael ei ddarlledu ar S4C nos Iau 22 Mai. Ond dim ond y cam cyntaf fydd hwnnw ar daith gyffrous fydd yn rhoi\u2019r stori yn nwylo\u2019r gwylwyr o fan \u2018na ymlaen."}, {"text_idx": "#000010", "text": "Wedi darllediad y rhaglen, mae\u2019r stori yn parhau mewn cyfres o appiau comig rhyngweithiol sydd wedi eu creu gan gwmni Cube Interactive o Gaerdydd. Mi fydd y pedwar app, sydd ar ffurf comics llawn fidios a gemau ar gael i\u2019w lawrlwytho i dabled neu ffo\u0302n clyfar, un bob wythnos \u2013 gan gynnig antur newydd ddigidol, a\u2019r cwbl yn y Gymraeg."}, {"text_idx": "#000011", "text": "Mae Madron yn dilyn dau gymeriad dewr, Seren ac Ishmael, sy\u2019n ceisio achub y byd rhag firws ffyrnig sydd yn bygwth dinistrio\u2019r ddynoliaeth, ac sydd hefyd yn troi pawb yn sombis."}, {"text_idx": "#000014", "text": "\u201cMae o\u2019n torri tir newydd gan mai hwn ydi\u2019r comic rhyngweithiol Cymraeg cyntaf, a bydd pobl ifanc wrth eu boddau gyda\u2019r animeiddiad a\u2019r apps rhyngweithiol. Mae stori Madron hefyd yn gryf, yn ddrama dda, ac yn rhywbeth ychydig bach yn wahanol, ac yn arloesol i S4C. Mae hi\u2019n bwysig fod S4C yn trio pethau newydd, ac yn gweithio gyda chwmni\u0308au sydd a\u0302 syniadau gwahanol. Rydym angen cystadlu gyda\u2019r darlledwyr hyn gan gynnwys CBBC, ac un modd o wneud hynny ydi i greu syniadau arloesol. Rydym hefyd yn meddwl sut gall ein gwaith weithio yn aml blatfform, os yw hyn yn ddyfais ffo\u0302n glyfar, gemau consol neu YouTube \u201d"}, {"text_idx": "#000015", "text": "Caiff Madron ei ddarlledu ar S4C nos Iau 22 Mai am 7.50pm ac yna\u2019n cael ei ail ddangos ar raglen TAG, 23 Mai am 5:00. Wedi darllediad y rhaglen, mae\u2019r stori yn parhau ar appiau comig rhyngweithiol fydd yn cael eu rhyddhau fesul un ar 22 Mai, 29 Mai, 5 Mehefin a 12 Mehefin."}, {"text_idx": "#000016", "text": "Madron yw cynhyrchiad cyntaf cwmni Glasshead ar gyfer S4C, ac mae cynhyrchydd Glasshead, Timothy Frogghart wrth ei fodd gyda\u2019r bartneriaeth newydd gyda S4C, a hefyd wedi mwynhau gweithio ar brosiect rhyngweithiol Madron."}, {"text_idx": "#000017", "text": "\u2018Mae\u2019r cyfuniad o stori, celf, cerddoriaeth a\u2019r modd maent wedi dod at ei gilydd yn gynhyrfus, ac yn gwneud stori a phrosiect diddorol. Dw i mor gynhyrfus am greadigrwydd Madron, a dw i wedi teimlo felly drwy gydol y prosiect yma.\u201d"}, {"text_idx": "#000019", "text": "Am y wybodaeth ddiweddaraf ac i lawrlwytho\u2019r apps ewch i Bydd cyfle hefyd i ddilyn Madron ar Trydar, (#madron @_madron) a hoffi\u2019r rhaglen ar Facebook."}, {"text_idx": "#000020", "text": "View all posts by nic daniels \u2192"}, {"text_idx": "#000026", "text": "Powered by WordPress. Designed by"}]